C 347/214
FI
Euroopan unionin virallinen lehti
9.9.2022
Torstai 10. maaliskuuta 2022
soveltamiseksi tulon lähteellä sekä tällaiseen järjestelmään liittyvään veroviranomaisten väliseen tiedonvaihto- ja yhteistyömekanismiin ja odottaa niitä innokkaasti; kehottaa komissiota arvioimaan tässä yhteydessä ja vastauksena viimeaikaisiin Cum-Ex-paljastuksiin ja maailmanlaajuiseen OECD:n ja G20-ryhmän verosopimukseen lähdeverokantojen tosiasiallisista vähimmäistasoista mahdollisesti aiheutuvaa hyötyä; kehottaa komissiota tältä osin käynnistämään uudelleen keskustelun neuvoston direktiivin 2003/49/EY (9) (korko- ja rojaltidirektiivi) jäissä olevasta tarkistuksesta;
3. on tyytyväinen komission ehdotukseen nykyaikaistaa, yksinkertaistaa ja yhdenmukaistaa alv-vaatimuksia liiketoi­ mintaperusteista reaaliaikaista ilmoittamista ja sähköistä laskutusta apuna käyttäen; toteaa, että tällaisen ilmoittamisen on oltava veronmaksajaystävällistä samalla kun se mahdollistaa veroviranomaisille reaaliaikaisen kokonaiskuvan saamisen erilaisista liiketoimista, mikä helpottaa petosten ja riskialttiiden talouden toimijoiden tunnistamista ja estämistä; katsoo, että ilmoittamista koskevia vaatimuksia ja verolomakkeita olisi yhdenmukaistettava kaikissa jäsenvaltioissa; katsoo, että Transaction Network Analysis (TNA) -tiedonlouhintavälineen hyödyntäminen tarjoaa yhden mahdollisen vaihtoehdon vähentää veropetosten määrää, ja tukee sen jatkokehittelyä sekä parhaiden käytäntöjen vaihtamista jäsenvaltioiden kesken;
4. muistuttaa, että kaikilla verotoimenpiteillä – olivatpa ne väliaikaisia tai eivät – olisi vältettävä vääristämästä investointipäätöksiä ja niiden olisi toimittava välineenä, jolla tuetaan Euroopan unionista tehdyn sopimuksen 3 artiklan 3 kohdassa esitettyjen unionin tavoitteiden, kuten eurooppalaisten yritysten kilpailukyvyn, saavuttamista; korostaa, että ilmoittamista koskevat vaatimukset eivät saisi lisätä kohtuuttomasti talouden toimijoiden, etenkään pk-yritysten, hallinnollisia kustannuksia; toteaa, että jotta verotulojen menetykseen voitaisiin puuttua vaikuttavasti, saatetaan tarvita laadukkaampia ja mahdollisesti enemmän tietoja; korostaa periaatetta, jonka mukaan veroviranomaisten veronmaksajilta keräämät tiedot on veronmaksajien oikeuksia kunnioittaen toimitettava jäsenvaltioille vain kerran mahdollisimman varmasti suojattuina ja tietosuojalainsäädännön mukaisesti; katsoo, että tiedoilla ja digitaalisilla välineillä on mahdollisuus vähentää byrokratiaa ja yksinkertaistaa veronmaksajien erinäisiä velvoitteita erityisesti alv-ilmoitusten ja yhteenvetoilmoi­ tusten osalta, ja toteaa, että tekoälyä ja erilaisia ohjelmistoja olisi hyödynnettävä tietojen käytön vaikuttavuuden maksimoimiseksi; toteaa, että on tarpeen jatkaa työtä jäsenvaltioiden välisen hallinnollisen yhteistyön parantamiseksi veropetosten ja verovilpin vähentämiseksi; pitää tarpeellisena, että vaihdettujen tietojen määrän lisäämisen lisäksi parannetaan tietojen laatua, jotta järjestelmästä saadaan tehokkaampi;
5. korostaa, että jäsenvaltioiden verosääntöjen erilaisuus on vaikea haaste erityisesti pk-yrityksille ja startup-yrityksille, jotka toimivat tai haluavat aloittaa kaupankäynnin sisämarkkinoilla, sillä niiden on pystyttävä toimimaan jopa 27 erilaisessa verojärjestelmässä; katsoo, että pk-yrityksille säännösten noudattamisesta koituvat suuremmat kustannukset olisi otettava asianmukaisesti huomioon; korostaa, että pk-yritysten ei pitäisi antaa kärsiä enempää erilaisten kansallisten järjestelmien piirissä toimimiseen liittyvästä taloudellisesta rasituksesta ja että sisämarkkinoiden hyötyjen olisi oltava helposti niiden saatavilla;
6. korostaa, että kestävän elpymisen strategiassa olisi otettava huomioon tämänhetkisen alhaisen korkotason pysyvyys ja inflaation kasvu kaikkialla unionissa; katsoo, että verorasitusta ei pitäisi siirtää pääomavoitoista työhön niin kuin nyt tapahtuu; katsoo tässä yhteydessä, että olisi kiinnitettävä enemmän huomiota liikkuvien työntekijöiden suureen määrään;
7. muistuttaa Next Generation EU -välineen varojen merkityksestä unionin talouden elpymiselle ja korostaa mahdollisuutta käyttää elpymis- ja palautumistukivälinettä julkisen talouden uudistusten ja investointien jatkamiseksi, jotta saadaan aikaan oikeudenmukaisempi, kestävämpi ja paremmin digitalisoitu verotusjärjestelmä; palauttaa mieliin, että vuosien 2021–2027 Fiscalis-ohjelmalla, jonka määrärahat ovat 269 miljoonaa euroa, pyritään torjumaan veropetoksia ja tuetaan tulojen keruuta unionin ja jäsenvaltioiden talousarvioihin auttamalla kansallisia veroviranomaisia toimimaan paremmin yhteistyössä veropetosten, verovilpin ja aggressiivisen verosuunnittelun torjumiseksi;
8. panee merkille, että yksittäisten henkilöiden kansainvälisestä veronkierrosta johtuvan tulojen menetyksen arvioitiin olevan 46 miljardia euroa vuonna 2016; toteaa, että sisämarkkinoilla on tällä hetkellä vääristymiä, jotka johtuvat haitallista verokilpailua aiheuttavista haitallisista verokäytännöistä; panee merkille, että toimintasuunnitelman lisäksi julkaistiin
(9)
Neuvoston direktiivi 2003/49/EY, annettu 3. kesäkuuta 2003, eri jäsenvaltioissa sijaitsevien lähiyhtiöiden välisiin korko- ja rojaltimaksuihin sovellettavasta yhteisestä verotusjärjestelmästä (EUVL L 157, 26.6.2003, s. 49).